CELEX: 31986R1429
Language: el
Date: 1986-05-14 00:00:00
Title: Κανονισμός (ΕΟΚ) αριθ. 1429/86 της Επιτροπής της 14ης Μαΐου 1986 για διόρθωση του παραρτήματος του κανονισμού (ΕΟΚ) αριθ. 585/86 για τον καθορισμό των γενικών κανόνων του καθεστώτος των εξισωτικών ποσών προσχώρησης στον τομέα του γάλακτος και των γαλακτοκομικών προϊόντων, λόγω της προσχώρησης της Ισπανίας

Avis juridique important

|

31986R1429

Κανονισμός (ΕΟΚ) αριθ. 1429/86 της Επιτροπής της 14ης Μαΐου 1986 για διόρθωση του παραρτήματος του κανονισμού (ΕΟΚ) αριθ. 585/86 για τον καθορισμό των γενικών κανόνων του καθεστώτος των εξισωτικών ποσών προσχώρησης στον τομέα του γάλακτος και των γαλακτοκομικών προϊόντων, λόγω της προσχώρησης της Ισπανίας  

Επίσημη Εφημερίδα αριθ. L 129 της 15/05/1986 σ. 0025 - 0025

***** ΚΑΝΟΝΙΣΜΟΣ (ΕΟΚ) αριθ. 1429/86 ΤΗΣ ΕΠΙΤΡΟΠΗΣ  της 14ης Μαΐου 1986  για διόρθωση του παραρτήματος του κανονισμού (ΕΟΚ) αριθ. 585/86 για τον καθορισμό των γενικών κανόνων του καθεστώτος των εξισωτικών ποσών προσχώρησης στον τομέα του γάλακτος και των γαλακτοκομικών προϊόντων, λόγω της προσχώρησης της Ισπανίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 466/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων του καθεστώτος των εξισωτικών ποσών προσχώρησης στον τομέα του γάλακτος και των γαλακτοκομικών προϊόντων, λόγω της προσχώρησης της Ισπανίας (1), και ιδίως το άρθρο 6,  Εκτιμώντας:  ότι ο κανονισμός (ΕΟΚ) αριθ. 585/86 της Επιτροπής (2), όπως τροποποιήθηκε από τον κανονισμό (ΕΟΚ) αριθ. 1015/86 (3), καθόρισε το επίπεδο των εξισωτικών ποσών προσχώρησης κατά τις συναλλαγές με την Ισπανία για το γάλα και τα γαλακτοκομικά προϊόντα· ότι, στο παράρτημα του εν λόγω κανονισμού, στο « Βούτυρο» που υπόκειται στην κλάση 04.03 του κοινού δασμολογίου, αναγράφεται το στοιχείο «Α» μπροστά από την υποδιαίρεση ανάλογα με την περιεκτικότητα σε λιπαρές ουσίες· ότι η αναγραφή αυτού του στοιχείου «Α» μπορεί να οδηγήσει στο συμπέρασμα ότι για τα προϊόντα που υπόκεινται στη διάκριση 04.03 Β του κοινού δασμολογίου δεν ισχύει κανένα εξισωτικό ποσό προσχώρησης, ενώ το παράρτημα του κανονισμού (ΕΟΚ) αριθ. 585/86 προβλέπει ήδη τον καθορισμό των εξισωτικών ποσών προσχώρησης για το βούτυρο ανεξάρτητα από την περιεκτικότητά του σε λιπαρές ουσίες· ότι πρέπει να διορθωθεί το λάθος αυτό, διαγράφοντας το στοιχείο «Α »·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο παράρτημα του κανονισμού (ΕΟΚ) αριθ. 585/86, στο στοιχείο «Α», στο «Βούτυρο» που αναγράφεται στη στήλη «Περιγραφή εμπορευμάτων» διαγράφεται.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εντούτοις, εφαρμόζεται από την 1η Μαρτίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 14 Μαΐου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 53 της 1. 3. 1986, σ. 23.  (2) ΕΕ αριθ. L 57 της 1. 3. 1986, σ. 35.  (3) ΕΕ αριθ. L 94 της 9. 4. 1986, σ. 20.